钦定古今图书集成/明伦汇编/皇极典/第258卷 > 春明梦馀录 > 论资格
## 钦定古今图书集成/明伦汇编/皇极典/第258卷 > 春明梦馀录 > 论资格

夫《资格》者，吏部之准绳也。使尽屏弃之，大匠立见血
指矣。然以四海之大，望人致治，朝廷方以重仔𢌿我，
而我斤斤尺寸，能胜任而快愉乎？故资格不得不破，
无容再计而决也。然非明则不知破，非公则不能破，
非置是非利害于度外，则又不敢破也。大匠之用准
绳，不束于准绳而后可乎？

归太仆有光曰：“天下奇俊之士少而中庸之士多。帝
王之道，先为其法，以就天下中庸之士，而精神运用，
独可于奇俊之士，加于其法之外而不为法之所限，
此其所以能鼓舞一世之人材也。”